62022TJ0469_INF
Vispārējās tiesas (devītā palāta) 2023. gada 18. oktobra spriedums EIB/Sīrija
(lieta T‑469/22) (
1
)
Šķīrējklauzula – Aizdevuma līgums attiecībā uz elektroenerģijas sadales sistēmas nostiprināšanas projektu trešā valstī – Līguma neizpilde – Izmaksāto summu atmaksa – Nokavējuma procenti – Aizmuguriska lietas izskatīšana
1.
Tiesvedība – Prasība Vispārējā tiesā – Aizmuguriskas lietas izskatīšanas procesa piemērošana – Vispārējās tiesas pienākums apmierināt prasītāja prasījumus – Nosacījumi – Atbildētāja atbildes nesniegšana noteiktajā termiņā
(Vispārējās tiesas Reglamenta 123. panta 1. punkts)
(skat. 16.–19., 24., 35., 40. un 41. punktu)
2.
Tiesvedība – Vēršanās Vispārējā tiesā saskaņā ar šķīrējklauzulu – Aizdevuma līgums, ko Eiropas Investīciju banka noslēgusi ar Sīriju – Vispārējās tiesas kompetence, kas noteikta LESD 256. un 272. pantā un šķīrējklauzulā
(LESD 256. panta 1. punkts un 272. pants)
(skat. 20., 22. un 23. punktu)
3.
Tiesvedība – Vēršanās Vispārējā tiesā saskaņā ar šķīrējklauzulu – Aizdevuma līgums, ko Eiropas Investīciju banka noslēgusi ar Sīriju – Sīrijas līgumsaistību neizpilde – Savienības subrogācija Bankas tiesībās – Prasība, ko Banka cēlusi Savienības vārdā – Pieņemamība
(LESD 256. panta 1. punkts un 272. pants; 1980. gada 19. jūnija Romas konvencijas 13. panta 1. punkts)
(skat. 26., 27., 29.–34. punktu)
Rezolutīvā daļa
1)
Sīrijas Arābu Republika samaksā Eiropas Savienībai, kuru pārstāv Eiropas Investīciju banka (EIB), 28777508,71 EUR, kas sastāv no aizdevuma pamatsummas, līgumiskajiem procentiem un nokavējuma procentiem, kuri uzkrājušies līdz 2022. gada 30. jūnijam.
2)
Par laikposmu no 2022. gada 30. jūnija līdz samaksas dienai aizdevuma pamatsummai 27388963,40 EUR apmērā piemēro nokavējuma procentus, ko aprēķina pēc metodes, kura paredzēta starp EIB un Sīrijas Arābu Republiku 2001. gada 5. februārī noslēgtā un ar 2003. gada 3. oktobra, 2006. gada 28. februāra un 2007. gada 9. maija un 8. oktobra vēstulēm grozītā aizdevuma līguma Nr. 20948 – attiecībā uz elektroenerģijas sadales sistēmas nostiprināšanas projektu Sīrijā – 3. panta 2. punktā.
3)
Sīrijas Arābu Republika atlīdzina tiesāšanās izdevumus.
(
1
)	OV C 359, 19.9.2022.